Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 984/13/8806	Košice, 2.3.2015
EEČ : 2-65-59-2015

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX-okolie zo dňa 14.1.2014, spisová značka 1 Pv 984/13/8806, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 11. 11. 2013 v čase okolo 01.00 hod. v obci XXXXX, okres XXXXX - okolie na parkovisku pred potravinami „Orosová“ rukami hodil železnú KUKA nábodu do skla zadných pravých dverí tam odstaveného OMV zn. Škoda Felícia, bielej farby, EVČ: KS 788 BB, následkom čoho sa rozbilo, potom nohami poškodil spätné zrkadlá a rukami ulomil obe stierače na čelnom skle, čím pre majiteľa vozidla XXXXX spôsobil poškodením škodu vo výške 140,-€, následne zo zeme zodvihol pohodenú prázdnu fľašu od vodky a túto hodil do čelného skla odstaveného OMV zn. Škoda Felícia, EVČ: KS 131 BC, pričom došlo k jeho rozbitiu, čím pre majiteľa vozidla XXXXX spôsobil poškodením škodu vo výške 120,-€, po tomoto konaní prešiel na ulicu Pivničnú a na odstavenom OMV zn. Peugeot 306, EVČ: KE 206 EP rozbil bočné sklo na batožinovom priestore, na zadných dverách nohami spôsobil niekoľko preliačin a poobrthával z neho rôzne časti, čím pre majiteľku vozidla XXXXX spôsobil škodu vo výške 580,-€, celkovú škodu, ktorú takto poškodením spôsobil, činí suma vo výške 840,-€.

Uznesením prokurátora Okresnej prokuratúry XXXXX-okolie zo dňa 14.1.2014, spisová značka 1 Pv 984/13/8806, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením Okresného prokurátora pre XXXXX - okolie, sp. zn. 1 Pv 984/13  zo dňa 13. 01. 2014, ktoré nadobudlo právoplatnosť dňa 28. 01. 2014,  bolo trestné stíhanie vedené proti obv. XXXXX podľa §216 ods. 1 písm. a, b, c/ Trestného poriadku podmienečné zastavené a bola mu uložená skúšobná doba v trvaní 1 rok.

Po uplynutí  skúšobnej doby som šetrením v mieste trvalého bydliska a z odpisu z registra trestov zistil, že XXXXX v skúšobnej dobe podmienečne zastaveného trestného stíhania viedol riadny život a nedopustil sa žiadneho protispoločenského konania.

Preto som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Milan Karas
prokurátor